P6_TA(2006)0317
Sledovanie údajov o bankových prevodoch zo systému SWIFT tajnými službami
USA
Uznesenie Európskeho parlamentu o sledovaní údajov o bankových prevodoch zo systému SWIFT
tajnými službami USA
Európsky parlament,
—so zreteľom na Európsky dohovor o ochrane ľudských práv a základných slobôd, a najmä na jeho
článok 8,
—so zreteľom na Chartu základných práv Európskej únie, a najmä na jej články 7 a 8,
—so zrete ľom na Dohovor Rady Európy č. 108 o ochrane jednotlivcov so zreteľom na automatizované
spracovanie osobných údajov,
—so zreteľom na článok 6 Zmluvy o EÚ a článok 286 Zmluvy o ES,
—so zrete ľom na smernicu Európskeho parlamentu a Rady 95/46/ES z 24. októbra 1995 o ochrane fyzic-
kých osôb pri spracovaní osobných údajov a vo ľnom pohybe týchto údajov (1),
—so zrete ľom na nariadenie Európskeho parlamentu a Rady (ES) č. 45/2001 z 18. decembra 2000
o ochrane jednotlivcov so zreteľom na spracovanie osobných údajov inštitúciami a orgánmi Spoločen-stva a o vo ľnom pohybe takýchto údajov (
2),
—so zreteľom na návrh nariadenia o údajoch o príkazcovi, ktoré sprevádzajú prevody finančných
prostriedkov (KOM(2005)0343),
—so zreteľom na sťažnosti, ktoré organizácia Privacy International podala orgánom zodpovedným za
ochranu údajov a súkromie v 33 krajinách, podľa ktorých sa prevody prostredníctvom systému SWIFTuskutočňovali bez ohľadu na zákonný postup v zmysle právnych predpisov o ochrane údajov a že
zverejnenie údajov sa uskuto čnilo bez existencie právneho základu alebo právomoci,
—so zreteľom na článok 103 ods. 4 rokovacieho poriadku,
A. keďže európske a americké médiá nedávno odhalili existenciu programu na sledovanie finančných tokov
teroristov, ktorý zaviedla americká vláda a ktorý umožnil americkým úradom prístup k všetkýmfinančným údajom uchovávaným spoločnosťou SWIFT (Society for Worldwide Interbank Financial Tele-
communications –Spoločnosť pre celosvetovú medzibankovú finan čnú telekomunikáciu), odvetvovým
združením so sídlom v Belgicku, ktoré pozostáva z viac než 8 000 komerčných bánk a inštitúcií
v 200 krajinách vrátane niekoľkých centrálnych bánk,
B. keďže informácie uchovávané v systéme SWIFT, ku ktorým mali úrady USA prístup, sa týkajú stoviek
tisíc občanov EÚ, pretože európske banky využívajú systém prenosu platobných správ SWIFT na prevodyfinančných prostriedkov po celom svete a keďže SWIFT denne vytvára milióny prevodov a bankovýchtransakcií,
C. keďže každý prevod z územia EÚ, ktorý smeruje mimo územia EÚ, by mal podľa smernice 95/46/ES
podliehať aspoň posúdeniu primeranosti,
D. keďže prístup k údajom spravovaným systémom SWIFT neumožňuje zisťovať len prevody súvisiace
s nelegálnou činnosťou, ale aj informácie o hospodárskych aktivitách príslušných jednotlivcov a krajín,
a to by mohlo vyvolať rozsiahle formy ekonomickej a priemyselnej špionáže,13.12.2006 C 303 E/843 Úradný vestník Európskej únie
Voštvrtok 6. júla 2006SK
(1) Ú. v. ES L 281, 23.11.1995, s. 31.
(2) Ú. v. ES L 8, 12.1.2001, s. 1.
1. pripomína svoje odhodlanie bojovať proti terorizmu a je presvedčený o potrebe dosiahnuť správnu
rovnováhu medzi opatreniami na zaistenie bezpečnosti a ochranou občianskych slobôd a základných práv;
vyjadruje svoje vážne znepokojenie nad skutočnosťou, že sa vytvára ovzdušie zhoršujúceho sa rešpektovania
súkromia a ochrany údajov;
2. zdôrazňuje, že EÚ je založená na zásade právneho štátu a že všetky prevody osobných údajov tretím
krajinám podliehajú právnym predpisom o ochrane osobných údajov na vnútroštátnej a európskej úrovni,
ktoré stanovujú, že všetky prevody musí schváliť súdny orgán a že všetky výnimky z tejto zásady musia byť
primerané a uskuto čniť sa na základe zákona alebo medzinárodnej zmluvy;
3. je presvedčený, žečlenské štáty sa v záujme zabezpečenia národnej bezpečnosti, verejného poriadku
a bezpečnosti môžu odchýliť od zásady konečnosti údajov, ktorá zakazuje ďalšie spracovanie komerčných
údajov, a tým znížiť úroveň ochrany údajov len uplatňovaním článku 8 Dohovoru o ochrane ľudských práv
a základných slobôd, konaním v rámci práva Spoločenstva a so zreteľom na článok 13 smernice 95/46/ES,
čo je jediným legitímnym základom na uchovávanie osobných údajov súkromnoprávnymi subjektmi, a len
v prípade, ak je to potrebné, primerané a v súlade s demokratickou spoločnosťou;
4. berie na vedomie vyššie uvedený návrh nariadenia, ktoré môže prispieť k vytvoreniu právneho rámca
pre prevod týchto informácií; vyjadruje poľutovanie, že Európsky parlament nebol počas rokovaní a trialógov
informovaný ostatnými inštitúciami, predovšetkým Európskou centrálnou bankou (ECB), o existencii
prevodov spoločnosťou SWIFT, a to napriek lojálnej a nepretržitej spolupráce medzi inštitúciami
Spoločenstva;
5. žiada, aby Komisia, Rada a ECB riadne vysvetlili, do akej miery si boli vedomé tajnej dohody medzi
spoločnosťou SWIFT a vládou USA;
6. v tejto súvislosti požaduje, aby sa vyjasnila úloha a fungovanie ECB a žiada Európskeho dozorného
úradníka pre ochranu údajov, aby čo najskôr v súlade s nariadením (ES) č. 45/2001 preveril, či bola ECB
povinná reagovať na možné porušovanie ochrany údajov, o ktorom sa dozvedela;
7. pripomína, že ECB má byť zárukou toho, aby centrálne banky vstupovali do systému SWIFT len
v medziach právneho rámca;
8. žiada od členských štátov, aby zabezpečili, že neexistuje právna medzera na vnútroštátnej úrovni a aby
sa právne predpisy Spoločenstva o ochrane údajov týkali aj centrálnych bánk, a aby preverili, či sa tak stalo;
žiada členské štáty, aby výsledky tohto preverovania postúpili Komisii, Rade a Európskemu parlamentu;
9. žiada, aby Rada urýchlene preskúmala a prijala návrh rámcového rozhodnutia o ochrane osobných
údajov spracovávaných v rámci policajnej a justičnej spolupráce v trestných veciach (KOM(2005)0475) a týmzabezpečila, že európski občania požívajú výhodu jednotnej vysokej úrovne ochrany údajov na celom území
Spoločenstva;
10. upriamuje pozornosť Rady najmä na pozmeňujúce a doplňujúce návrhy 26 a 58 obsiahnuté v pozícii
Európskeho parlamentu zo 14. júna 2006 (
1) o vyššie uvedenom návrhu rámcového rozhodnutia, ktorých
cieľom je upraviť zaobchádzanie s údajmi, ktoré sa vo verejnom záujme previedli súkromným stranám;
11. opätovne zdôrazňuje svoje veľké sklamanie z neochoty Rady prekonať súčasnú legislatívnu situáciu,
v ktorej sa uplatňujú dva rozdielne rámce postupu na ochranu základných práv, a to buď v rámci prvého
piliera alebo tretieho piliera; preto opätovne pripomína svoju požiadavku, aby sa tento duálny rámec zrušil
prostredníctvom doložky „passerelle“, ktorá je stanovená v článku 42 Zmluvy o EÚ;
12. žiada, aby Komisia vyhodnotila všetky prijaté právne predpisy EÚ o boji proti terorizmu z hľadiska
účinnosti, potreby, primeranosti a dodržiavania základných práv; naliehavo žiada Komisiu a Radu, aby
zvážili, aké opatrenia by sa mali prijať, aby sa zabránilo opakovaniu takého vážneho porušovania súkromia
v budúcnosti;13.12.2006 C 303 E/844 Úradný vestník Európskej únie
Voštvrtok 6. júla 2006SK
(1) Prijaté texty, P6_TA(2006)0258.
13. rozhodne nesúhlasí so žiadnymi tajnými operáciami na území EÚ, ktoré ovplyvňujú súkromie
občanov EÚ; je hlboko znepokojený tým, že by sa takéto operácie mohli uskuto čňovať bez informovania
občanov Európy a ich parlamentných zástupcov; nalieha na USA a ich spravodajské a bezpečnostné služby,aby konali v duchu dobrej spolupráce a oboznamovali svojich spojencov so všetkými bezpečnostnými operá-ciami, ktoré zamýšľajú uskutočniť na území EÚ;
14. žiada Výbor pre občianske slobody, spravodlivosť a vnútorné veci, aby spolu s Výborom pre hospo-
dárske a menové veci čo najskôr uskuto čnil spoločné vypočutie ECB, Komisie, Rady, Európskeho dozorného
úradníka pre ochranu údajov a iných súkromnoprávnych alebo verejnoprávnych subjektov, ktoré sú v tejtoveci zainteresované, a zistil, aké informácie mali;
15. poveruje svojho predsedu, aby toto uznesenie postúpil Rade, Komisii, Európskej centrálnej banke,
vládam a parlamentom členských štátov a pristupujúcich krajín, kandidátskych krajín, vláde Spojených štátov
amerických a obom komorám Kongresu.
P6_TA(2006)0318
Integrácia prisťahovalcov v Európskej únii
Uznesenie Európskeho parlamentu o stratégiách a prostriedkoch na integráciu prisťahovalcov
v Európskej únii (2006/2056(INI))
Európsky parlament,
—so zrete ľom na oznámenie Komisie z 1. septembra 2005 nazvané „Spoločný program pre zahrnutie –
Rámec pre integráciu štátnych príslušníkov tretích krajín do Európskej únie“ (KOM(2005)0389),
—so zreteľom na článok 13 Zmluvy o ES,
—so zreteľom na Zmluvu o ES, ktorá v rámci Spoločenstva definuje práva a úlohy v oblasti prisťahova-
lectva a azylu, a najmä jej článok 63 bod 3 písm. a),
—so zreteľom na závery predsedníctva zo zasadnutia Európskej rady z 15. a 16. októbra 1999 v Tampere,
zo 14. a 15. decembra 2001 v Laeken, z 21. a 22. júna 2002 v Seville a z 19. a 20. júna 2003 v Solúne,
ktoré zdôrazňujú význam rozvojovej spolupráce a výmeny informácií v rámci novozriadenej siete národ-ných kontaktných miest pre integráciu, najmä s cieľom posilniť koordináciu príslušných politík na
vnútroštátnej úrovni a na úrovni EÚ,
—so zreteľom na Haagsky program prijatý na zasadnutí Európskej rady 4. novembra 2004, ktorý stanovil
ciele pre oblasť slobody, bezpečnosti a spravodlivosti na obdobie rokov 2005-2010,
—so zreteľom na neformálne stretnutie ministrov v Groningene 9. novembra 2004, na ktorom sa po prvý-
krát stretli ministri zodpovední za integračnú politiku,
—so zrete ľom na Spoločné základné princípy pre politiku integrácie prisťahovalcov prijaté Radou
Európskej únie 19. novembra 2004 (
1),13.12.2006 C 303 E/845 Úradný vestník Európskej únie
Voštvrtok 6. júla 2006SK
(1) Dokument 14615/04 z 19. novembra 2004.